నమో వెంకటేశ

నమో వెంకటేశ 2010 లో శ్రీను వైట్ల దర్శకత్వంలో విడుదలైన సినిమా. ఇందులో వెంకటేష్, త్రిష ప్రధాన పాత్రల్లో నటించారు.
కథ
వెంకటరమణ (వెంకటేష్) ఒక వెంట్రిలాక్విజం కళాకారుడు. వేంకటేశ్వర స్వామి భక్తుడు. అతనికి వయసు మీద పడుతున్నా పెళ్ళి కాలేదని దిగులు పడుతుంటాడు. ఒకసారి వెంకటరమణకి విదేశాల్లో ప్రదర్శన ఇచ్చే అవకాశం వస్తుంది. అక్కడ కార్యక్రమాలను ఏర్పాటు చేసే ప్యారిస్ ప్రసాద్ (బ్రహ్మానందం) అమెరికాకు వచ్చిన కళాకారులను అనేక ఇబ్బందులకు గురిచేస్తుంటాడు. కానీ వెంకటరమణ మాత్రం ప్రసాద్ ను అనేక ఇక్కట్లకు గురిచేస్తాడు. దాంతో ప్రసాద్ వెంకటరమణ మీద ఎలాగైనా పగ తీర్చుకోవాలనుకుంటుంటాడు. అంతకు ముందే వెంకటరమణ ప్రసాద్ కు బంధువైన పూజ (త్రిష) అనే అమ్మాయిని చూసి మనసులోనే ప్రేమిస్తుంటాడు. దీన్ని అవకాశంగా తీసుకుని ప్రసాద్ పూజ అతన్ని ప్రేమిస్తుందని చెప్పి ఆట పట్టించాలనుకుంటాడు. కానీ పూజ అందుకు ఒప్పుకోదు. వెంకటరమణకు తాను ప్రేమించడం లేదని నిజం చెప్పమంటుంది. కానీ ప్రసాద్ చెప్పాడు.

ఉన్నట్టుండి పూజను అతని మామయ్య చెంగల్రాయుడు (ముఖేష్ రిషి) భారతదేశానికి రమ్మంటాడు. తీరా అక్కడికి వెళ్ళాక ఆమెకు చెంగల్రాయుడు కొడుకు భద్రప్ప (సుబ్బరాజు)తో బలవంతంగా పెళ్ళి నిశ్చయిస్తారు. అది ఇష్టంలేని పూజ ఆ సమస్య నుంచి బయట పడేయమని ప్రసాద్ ని భారత్ కి రమ్మంటుంది. అతను వచ్చేటపుడు వెంకటరమణను కూడా తనతో తీసుకువస్తాడు. తమకు సహాయంగా ఉండటానికి అతన్ని తోడు తీసుకువచ్చానని అతన్ని ప్రేమిస్తున్నట్లు నటించమని చెబుతాడు. పూజ అయిష్టంగానే అందుకు అంగీకరిస్తుంది. వెంకటరమణ పూజను పెళ్ళి చేసుకుందామనే ఉద్దేశంతో ఆమెను తీసుకెళ్ళి పోతాడు. కానీ పూజ జరిగిన విషయం చెప్పేసరికి ఆమె ప్రేమించిన వాడితో పెళ్ళి చేయడానికి సిద్ధ పడతాడు. చివరకు పూజ అతని ప్రేమను అర్థం చేసుకుని పెళ్ళికి అంగీకరించడంతో కథ ముగుస్తుంది.

 తారాగణం 
 వెంకటరమణగా వెంకటేష్
 పూజగా త్రిష
 ప్యారిస్ ప్రసాద్ గా బ్రహ్మానందం
 చెంగల్రాయలుగా ముఖేష్ రుషి
 భద్రప్పగా సుబ్బరాజు
 కోట శ్రీనివాసరావు
 తెలంగాణా శకుంతల
 ధర్మవరపు సుబ్రహ్మణ్యం
 ఎం. ఎస్. నారాయణ
 ఆకాష్
 రామానుజంగా కాశీ విశ్వనాథ్
 సురేఖా వాణి
 ఆలీ
 సూర్య
 రఘుబాబు
 పృథ్వీరాజ్
 ఆనందరావుగా జెన్నీ

 పాటలజాబితా
 నమోవేంకటేశా , మనో, మేఘ
 సౌందర్య, వేణు
 నీ  కళ్ళల్లో, సాగర్, రోషిని
 డింగ్ డాంగ్, శంకర్ మహదేవన్, ప్రియ హిమేష్, కోరస్
 నాన్ స్టాప్ , కార్తీక్, సునీత, సారథి
 తొట్టడోయింగ్ , బెన్నీ దయాళ్, టీప్పు , ప్రియ హిమేష్

పురస్కారాలు
 సంవత్సరం అవార్డు  విభాగము  లబ్ధిదారుడు  ఫలితం 2010  నంది పురస్కారాలు ఉత్తమ ఛాయాగ్రహణం  ప్రసాద్ మూరెల్ల 

 మూలాలు 

వర్గం:తెలుగు కుటుంబకథా సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
వర్గం:కర్నూలు మాండలికం వాడబడ్డ చలన చిత్రాలు